13
Mi jingat langa YAWEI blanga album mi
Song blanga Deibid.
1 YAWEI, haulong yu garra fogedabat mi?
Maitbi olagijawan.
Mi weidabat langa yu blanga album mi,
bat im jis laik yubin gibit bekboun langa mi.
2 Olataim aibin nogudbinji detmatj,
en aibin sori miselp detmatj langa main hat.
En olataim main enami olabat oldei win,
dumaji mi brabli wikwan blanga bidim olabat.
3 Luk langa mi, YAWEI.
Ensim mi, main God!
Yu kain langa mi en meigim mi jidan strongbala igin!
If yu nomo album mi wal ai garra dai,
4 En main enami olabat garra tok, “Wibin bidim im!”
En detlot pipul hu fait langa mi garra gudbinji,
dumaji deibin bidim mi.
5 Bat mi trastimbat yu dumaji yu laigim mi olagijawan.
Ai garra jidan gudbinji igin, dumaji yu garra seibum mi.
6 YAWEI ai garra sing langa yu,
dumaji yubin kain langa mi detmatj.